Man swaar gestraf vir dubbele plaasmoord | Maroela Media
Man swaar gestraf vir dubbele plaasmoord
'n Man is in die hooggeregshof in Thohoyandou in Limpopo gevonnis vir 'n dubbele plaasmoord in Musina in 2010.
Kapt. Matimba Maluleke, woordvoerder van die Valke, het gesê Gibson Banda (43) is tot twee keer lewenslange tronkstraf gevonnis vir die moord op Johan Greyvenstein (54) en sy vrou, Annelise (53), in November 2010.
Banda het op die egpaar se plaas gewerk. Die egpaar is doodgeskiet en hul liggame is in hul bakkie naby die plaashuis gevind. Banda, 'n Zimbabwiër, het ná die moorde na sy tuisland gevlug. Hy is in Zimbabwe in hegtenis geneem en aan Suid-Afrika uitgelewer met behulp van Interpol.
Volgens Maluleke is daar tydens Banda se inhegtenisneming beslag gelê op goedere wat tydens die moord gesteel is, sowel as die vuurwapen waarmee die egpaar vermoor is.
Banda is tot twee keer lewenslange tronkstraf gevonnis vir die moorde, 15 jaar tronkstraf vir roof met verswarende omstandighede, drie jaar tronkstraf vir die onwettige besit van 'n vuurwapen en drie jaar tronkstraf vir die onwettige besit van ammunisie.
Genl.maj. Thobeka Jozi, hoof van die Valke in Limpopo, het die vonnis verwelkom. "Ons glo dit sal 'n sterk boodskap rig aan voornemende misdadigers. Ons wil die polisie, nasionale vervolgingsgesag en almal andersins betrokke bedank vir hul toewyding om seker te maak die oorledenes se familie kry berusting rakende die gruwelike voorval wat hulle moes deurmaak."
Vermiste sersant se dienspistool ook weg
Ouers soek antwoorde ná gestremde seun onverwags sterf
Lewenslank in Suid-Afrika moet wees soos oorsee se howe tot jy doodgaan in die tronk want lewens is geneem naasbestaandes leef met hartseer en emosionele letsels vir die res van hul lewens maar net my opinie xxxxxx
Swaar straf is die dood straf. Res is minors vir kriminele. Dak oor kop en kos elke dag
Uiteindelik het n regter sy of haar weg oop gesien om iemand tot lewenslange tronkstraf te vonnis. Dit is nou wel nie die doodstraf nie maar is beter as 8 jaar met parool op 2 jaar. Asseblief moet nie buitelanders indiens neem nie want dit beteken jou eie doods vonnis. Hoeveel keer is dit nou al bewys.
Ek moet se 2010 is 'n baie langtyd terug maar goeie werk aan die mense wat vol gehou het om hom te vervolg.